stanford-oval/wikipedia huggingface dataset:
Tatra T6A5
Liikennöinti Pohjois-Amerikassa

ČKD yritti päästä Yhdysvaltain markkinoille, kun Louisianan osavaltion New Orleansin liikennöitsijä New Orleans Regional Transit Authority osoitti kiinnostusta T6A5:tä kohtaan 1990-luvun lopulla, mutta koska New Orleansin raitioteillä oli monia epätavallisia ominaisuuksia kuten raideleveys, johdinautotyyliset ajojohtimet ja asiakkaan vaateet, T6B5:tä piti muunnella paljon, jotta vaateet täytettiin. Lopputuloksena oli T6C5, joka oli kaksisuuntavaunu, jossa oli kaksi ovea molemmilla puolilla, ilmastointi ja rinnakkaiset virroittimet: kaksi rinnakkaista tankovirroitinta vaunun molemmissa päissä. Kulkuneuvoa valmistettiin vain yksi kappale vuonna 1998, ja sitä kokeiltiin New Orleansissa vuotten 1999 ja 2001 välillä. Amerikkalaiset liikennöitsijät olivat tyytyväisiä T6C5:een, mutta peruivat tilauksen ČKD:n lähestyvän konkurssin vuoksi, ja raitiovaunu palautettiin Eurooppaan. Vuonna 2003 T6C5 myytiin Strausbergiin, Saksaan, jossa se on edelleen liikenteessä.
Onnettomuuksia

19. tammikuuta 2009 kaksivaunuinen raitiotiejuna #618+619 törmäsi jäykkään kuorma-autoon rautatien tasoristeyksessä Košicessa, suistui raiteilta ja törmäsi useaan pylvääseen. Vaunu 618 vahingoittui pahasti ja poistettiin liikenteestä ja muutamia matkustajia loukkaantui. Vaunu 619 korjattiin ja palasi liikenteeseen.
1. syyskuuta 2008 vaunu 8671 törmäsi ambulanssiin Prahassa, kun se oli menossa pikaraitiotien varikolle. Kukaan ei loukkaantunut, mutta raitiovaunu poistettiin liikenteestä.
19. syyskuuta 2011 kahden raitiovaunun juna #8697+8698 törmäsi suurella nopeudella raitiovaunupysäkillä seisseeseen Škoda 14T:hen. Kaikki kolme kulkuneuvoa poistettiin liikenteestä ja T6A5:n kuljettaja kuoli. Onnettomuustutkinnassa selvisi, että kuljettajan terveysongelmat olivat todennäköisin syy turmaan.
Aiheesta muualla

(englanniksi) Yksityiskohtainen kuvaus Bratislavan raitiovaunujärjestelmästä mukaan lukien T6A5
englanniksi) Kuvia Tatra T6A5:stä
(slovakiksi)  Kuvia T6A5:stä Bratislavassa
(slovakiksi)  Kuvia T6A5:stä Košicessa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Tatra T6A5
Kolmannessa muunnelmassa oli uudet ovet, matkustamo ja väritys.
Ensimmäisen muunnelman T6A5:t Bratislavassa.
Käännös suomeksi
Seppo Virkkunen

Seppo Juhani Virkkunen (11. syyskuuta 1921 Kauniainen – 18. elokuuta 2002 Helsinki) oli suomalainen yrittäjä ja yritysjohtaja, joka sai kauppaneuvoksen arvonimen.
Virkkusen vanhemmat olivat johtaja Helge Virkkunen, aiemmin Snellman, ja Toini Elina Riihimäki, aiemmin Ahlqvist. Hänen puolisonsa vuodesta 1949 oli ekonomi Irma Tikkanen, aiemmin Elomaa. Virkkunen tuli yloppilaaksi Helsingin Suomalaisesta normaalilyseosta 1940 ja valmistui Helsingin kauppakorkeakoulusta ekonomiksi 1945, kauppatieteiden kandidaatiksi 1949 ja maisteriksi 1950. Hän oli Osuuskunta Kompensaation virkailija 1946–1947 ja Kaukomarkkinat Oy:n tuontijohtaja 1947–1957, vientijohtaja 1957–1966, toimitusjohtajan varamies 1966–1971 ja Aarne Koskelon jälkeen toimitusjohtaja 1971–1978, Oy Nino Lincoln & Co Ltd:n toimitusjohtaja 1978–1983 ja konsultti vuodesta 1983. Virkkusella oli myös useita liike-elämän ja muita luottamustoimia. Panaman konsuli hän oli 1959–1977 ja pääkonsuli 1977–1983. Sotilasarvoltaan Virkkunen oli reservin kapteeni (1972). Hän sai vuonna 1972 myös kauppaneuvoksen arvonimen.
Seppo Vihtonen

Seppo Juhani Vihtonen (23. toukokuuta 1938 Viipuri – 30. syyskuuta 2019 Tampere) oli suomalainen televisiotoimittaja ja -tuottaja, joka työskenteli Yleisradiossa.
Yle TV2:n tuottajana Vihtonen muun muassa laittoi alulle Yleisradion kanavilla esitettyjen yhteiskunnallisten Tietoiskujen sarjan. Hän toimi myös Poliisi-TV-ohjelman ensimmäisenä tuottajana.
Vihtoselle myönnettiin Suomen Kuvalehden journalistipalkinto vuonna 1979.
Ruskohyeena

| Ruskohyeena |
| --- | --- |

Uhanalaisuusluokitus
 Silmälläpidettävä  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Petoeläimet Carnivora
Heimo::  Hyeenat Hyaenidae
Suku::  Hyaena
Laji::  brunnea
Kaksiosainen nimi
 Hyaena brunnea  Thunberg, 1820 
Synonyymit
 Parahyaena brunnea (Thunberg, 1820)  
 Ruskohyeenan levinneisyysalue
Katso myös
   Ruskohyeena Wikispeciesissä   Ruskohyeena Commonsissa 
Infobox OKVirheellinen NIMI-arvoIUCN-testi OK: 
Ruskohyeena (Hyaena brunnea, joskus myös Parahyaena brunnea) on eteläisessä Afrikassa elävä hyeenalaji.
Ulkonäkö ja koko

Ruskohyeenan erottaa muista hyeenalajeista selvimmin sen turkki, joka on pitkä ja muualta pääosin tummanruskea, niskasta ja kaulasta punaruskea. Niskassa ja selässä kasvavassa harjassa karvat voivat olla yli 30 cm pitkiä. Jaloissa on vaakasuoria juovia.
Ruskohyeena kasvaa 1,4 metriä pitkäksi ja painaa keskimäärin 40 kg.
Levinneisyys ja elinympäristö

Ruskohyeenaa tavataan eteläisessä Afrikassa: etenkiin Etelä-Afrikassa, Namibiassa ja Botswanassa, mutta myös tietyillä alueilla Angolassa ja Zimbabwessa.
Se elää kuivilla alueilla, puoliaavikolla ja savannilla.
Ravinto

Ruskohyeena on pääasiassa raadonsyöjä. Ne saalistavat itse satunnaisesti pieniä eläimiä, mutta syövät raatojen lisäksi linnunmunia, hyönteisiä ja hedelmiä. Syömällä vesipitoisia hedelmiä se pärjää alueilla, joissa ei ole juomavettä saatavana.
Severin Johansson

Severin Johansson 1920-luvun alkupuolella.
Konrad Severin Johansson (10. maaliskuuta 1879 Taalintehdas – 14. maaliskuuta 1929 Turku) oli suomalainen matemaatikko. Hän oli Helsingin yliopiston dosentti 1906–1910, apulainen 1910–1918, vuodesta 1918 Åbo akademin professori ja vuodesta 1921 rehtori. Hän tutki automorfifunktioiden teoriaa sekä epäeuklidista geometriaa.
Scott Brown

| Scott Brown |
| --- | --- |

Massachusettsin nuorempi senaattori
 4. helmikuuta 2010 – 3. tammikuuta 2013  
Edeltäjä:  Paul G. Kirk
Seuraaja:  Elizabeth Warren
Henkilötiedot
Syntynyt: 12. syyskuuta 1959 (ikä 65)  Kittery, Maine, Yhdysvallat
Ammatti:  poliitikko asianajaja sotilas
Puoliso:  Gail Huff (aviol. 1986–)
Tiedot
Puolue:  Republikaanit
Aiheesta muualla
www.scottbrown.com
Scott Philip Brown (s. 12. syyskuuta 1959 Kittery, Maine) on yhdysvaltalainen poliitikko. Hänet valittiin Ted Kennedyn seuraajaksi Yhdysvaltain senaattiin Massachusettsin osavaltiosta tammikuussa 2010. Brown oli Massachusettsin osavaltion ensimmäinen republikaaninen senaattori sitten vuoden 1972. Hän menetti paikkansa vuoden 2012 kongressivaaleissa. Koulutukseltaan Brown on juristi. Hän on naimisissa ja hänellä on kaksi tytärtä, joista Ayla Brown tunnetaan poplaulajana.
Vaalivoitto 2010

Vuoden 2010 vaalien lopputulos oli käytännössä suuri takaisku presidentti Barack Obamalle. Brownin voiton myötä demokraatit menettivät ratkaisevan 60–40-enemmistön senaatissa. Enemmistön menetys vaikeutti huomattavasti muun muassa terveydenhuoltouudistuksen eteenpäin vientiä kongressissa. Scott Brown äänestikin Obaman uudistusta vastaan.
Vaalitappio 2012

Brown ei pystynyt uusimaan paikkansa senaatissa vuoden 2012 vaaleissa. Hän hävisi demokraatti Elizabeth Warrenille. Brownin arvioidaan asettuvan ehdolle vuoden 2013 senaatin täytevaaleissa koska Massachusettsin vanhempi senaattori John Kerry valittiin uudeksi ulkoministeriksi. Maltillinen republikaani Brownin arvioidaan myös olevan mahdollisesti kiinnostunut ehdokkuudesta Massachusettsin kuvernöörivaaleissa vuonna 2014.
Aiheesta muualla

Wikimedia Commonsissa on kuvia tai muita tiedostoja aiheesta .
Scott Brownin kampanjasivusto (Arkistoitu – Internet Archive) (englanniksi)
Scott Brownin senaatin sivusto (Arkistoitu – Internet Archive) (englanniksi)
Royal Rumble (2004)

Royal Rumble (2004) oli seitsemästoista Royal Rumble showpaini pay-per-view (PPV) tapahtuma, minkä tuotti World Wrestling Entertainment (WWE). Se pidettiin 25. tammikuuta, 2004 Wachovia Centerissä Philadelphiassa, Pennsylvaniassa.
Taustaa > Karsinta ottelut

John Cena ja Chris Benoit voittivat Nunzion, Chuck Palumbon ja Johnny Stambolin Handicap ottelussa SmackDownissa!. Jos Cena tai Benoit eivät olisi voittaneet, kumpikaan ei olisi saanut osallistua Royal Rumbleen.
Tajiri voitti Billy Kidmanin SmackDownissa!
Bradshaw voitti Akion ja Sakadon Triple Threat ottelussa SmackDownissa!
Matt Morgan voitti Orlando Jordanin Velocityssä.
Rikishi voitti Scotty 2 Hottyn SmackDownissa!
A-Train voitti Shannon Mooren Velocityssä
The World's Greatest Tag Team (Shelton Benjamin ja Charlie Haas) voitti The Bashman Brotherit (Danny ja Doug)
Rico voitti Tommy Dreamerin Sunday Night Heatissa
Nunzio voitti Chuck Palumbon ja Johnny Stambolin Triple Threat ottelussa SmackDownissa!
Matsit ja tulokset

| # | Tulos | Stipulaatio | Aika |
| --- | --- | --- | --- |

| Heat | Victoria (Steven Richardsin kanssa) voitti Molly Hollyn | Yksilö ottelu | 04:56 |
| 1 | Evolution (Ric Flair ja Batista) (c) voitti The Dudley Boyz (Bubba Rayn ja D-Vonin | Pöydät ottelu World Tag Team -mestaruudesta | 04:23 |
| 2 | Rey Mysterio (c) voitti Jamie Noblen (Nidian kanssa). | Yksilö ottelu WWE Cruiserweight -mestaruudesta | 03:12 |
| 3 | Eddie Guerrero voitti Chavo Guerreron (Chavo Guerrero, Sr.:n kanssa). | Yksilö matsi | 08:03 |
| 4 | Brock Lesnar (c) voitti Hardcore Hollyn. | Yksilö ottelu WWE -mestaruudesta | 06:30 |
| 5 | Triple H (c) paini Shawn Michaelsin kanssa tupla ulos-laskuun. | Last Man Standing ottelu World Heavyweight -mestaruudesta | 22:46 |
| 6 | Chris Benoit voitti viimeisenä eliminoiden The Big Show'n. | 2004 Royal Rumble matsi | 1:01:30 |
Matsit ja tulokset > Royal Rumble sisääntulot ja eliminaatiot

Punainen ██ ja "RAW" tarkoittaa Raw supertähteä, sininen ██. ja "SD!" tarkoittaa SmackDown! supertähteä.  Uusi sisääntulo aika oli noin joka 90 sekunti.
| # | Sisääntulo | Brändi | Järjestys | Pudottaja | Aika |
| --- | --- | --- | --- | --- | --- |

| 1 | Chris Benoit | SD! | - | VOITTAJA | 1:01:30 |
| 2 | Randy Orton | Raw | 17 | Foley | 33:43 |
| 3 | Mark Henry | Raw | 3 | Benoit | 05:14 |
| 4 | Tajiri | SD! | 2 | Rhyno | 03:39 |
| 5 | Bradshaw | SD! | 1 | Benoit | 00:38 |
| 6 | Rhyno | SD! | 7 | Benoit | 14:00 |
| 7 | Matt Hardy | Raw | 8 | Duprée | 14:18 |
| 8 | Scott Steiner | Raw | 5 | Booker | 06:49 |
| 9 | Matt Morgan | SD! | 10 | Benoit | 12:14 |
| 10 | The Hurricane | Raw | 4 | Morgan | 00:19 |
| 11 | Booker T | Raw | 12 | Orton | 09:11 |
| 12 | Kane | Raw | 6 | Booker | 01:30 |
| 13 | Spike Dudley | Raw | - | Ei koskaan saapunut kehään | 00:00 |
| 14 | Rikishi | SD! | 11 | Orton | 03:48 |
| 15 | René Duprée | Raw | 9 | Rikishi | 00:33 |
| 16 | A-Train | SD! | 13 | Benoit | 01:44 |
| 17 | Shelton Benjamin | SD! | 14 | Orton | 00:37 |
| 18 | Ernest Miller | SD! | 15 | Orton | 00:56 |
| 19 | Kurt Angle | SD! | 27 | Big Show | 29:04 |
| 20 | Rico | Raw | 16 | Orton | 01:06 |
| 21 | Mick Foley | Raw | 18 | Himself | 00:43 |
| 22 | Christian | Raw | 19 | Jericho | 07:39 |
| 23 | Nunzio | SD! | 22 | Goldberg | 03:48 |
| 24 | The Big Show | SD! | 28 | Benoit | 22:38 |
| 25 | Chris Jericho | Raw | 26 | Big Show | 14:58 |
| 26 | Charlie Haas | SD! | 20 | Goldberg | 06:53 |
| 27 | Billy Gunn | SD! | 21 | Goldberg | 05:37 |
| 28 | John Cena | SD! | 24 | Big Show | 07:37 |
| 29 | Rob Van Dam | Raw | 25 | Big Show | 06:44 |
| 30 | Goldberg | Raw | 23 | Angle | 02:07 |
Royal Rumble kronologia

Edellinen: Royal Rumble (2003)
Seuraava: Royal Rumble (2005)
Chris Benoitista tuli toinen, joka on voittanut Royal Rumblen olemalla ottelussa ensimmäisenä arvottu.
Roope Ankan elämä ja teot
Luvut > Luku I (1877–1880)

Klaaninsa viimeinen (The Last of the Clan McDuck) 

D 91308 - 15 sivua - julkaistu Aku Ankka -lehden numerossa 23/2013

Fergus Macankka kertoo Roopelle Macankan klaanin historian. Seuraavana päivänä hän täyttää kymmenen vuotta ja ansaitsee ensilanttinsa kengänkiillottajana. Roope alkaa kiillottaa kenkiä kadulla ja myöhemmin myydä turvetta, kunnes on saanut tarpeeksi rahaa matkaan Amerikkaan.
Luvut > Luku II (1880–1882)

Mississippin mestari (The Master of the Mississippi) 

D 91411 - 28 sivua - julkaistu Aku Ankka -lehden numeroissa 24-26/2013

Roope saapuu 13-vuotiaana Amerikkaan Mississipille. Hän pestautuu töihin Hiidenkirnu Macankan jokilaivaan. Myöhemmin Roope saa Laivan omakseen. Lopuksi Roope lähtee kohti länttä.
Luvussa Roope kohtaa ensimmäisen kerran Karhukoplan ja Petteri Pelottoman, Pelle Pelottoman isoisän.
Luvut > Luku III (1882–1883)

Julman maan jehu (The Buckaroo of the Badlands)

D 92008 - 15 sivua - julkaistu Aku Ankka -lehden numerossa 47/92

Roope saapuu junalla länteen, mutta putoaa junasta ja ryhtyy cowboyksi. Cowboyna ollessaan hän lähtee hankkimaan takaisin päämieheltänsä Murdo MacKenzieltä varastettua palkintohärkää. Tarinassa Roope tapaa Jesse Jamesin ja Amerikan tulevan presidentin, Theodore Rooseveltin, saa itselleen Hortensia-hevosen, ja kuulee ensimmäistä kertaa neliskulmaisista kananmunista.
Luvut > Luku IV (1883–1885)

Kuparikukkulan kuningas (The Raider of the Copper Hill)

D 92083 - 15 sivua - julkaistu Aku Ankka -lehden numerossa 2/93

Murdo MacKenzie joutuu irtisanomaan Roopen, joten hän päättää ryhtyä mainariksi. Hän löytää kuparia aivan Anacondan kuparikaivoksen vierestä ja työskentelee ahkerasti rikastuakseen. Howard Pennonen, Kroisos Pennosen isä, antaa Roopelle, joka on juuri saamaisillaan Anakondan kaivoksen lakiteitse haltuunsa, oppitunnin kaivamisesta. Roope joutuu kuitenkin luopumaan kaivoksesta ennen kuin edes on saanut sen haltuunsa saadakseen rahaa ja voidakseen auttaa taloudellisissa vaikeuksissa olevaa perhettään. Lopuksi Roope suuntaa takaisin kohti kotiaan.
Luvut > Luku V (1885)

Ankkapurhan uusi valtias (The New Laird of Castle McDuck)

D 92191 - 15 sivua - julkaistu Aku Ankka -lehden numerossa 11/93 nimellä "Klaaninsa viimeinen"[lähde? ]

Roope palaa Skotlantiin pelastaakseen MacAnkkojen linnan pakkohuutokaupalta. Argus Vaskerville haastaa hänet kaksintaisteluun, mutta Roope putoaa taistelun päätteeksi epäonnisesti vallihautaan. Vallihaudan pohjassa rautapaidassa maatessaan hän kuoleman rajamailla vierailee tapaamassa esi-isiään taivaallisilla golf-kentillä, mutta saa uuden tilaisuuden ja ensilantin avulla ruuvaa itsensä viime hetkellä vapaaksi haarniskasta. Ankkapurha lunastetaan MacAnkkojen haltuun.
Luvut > Luku VI (1886–1889)

Transvaalin tuittupää (The Terror of the Transvaal)

D 92273 - 12 sivua - julkaistu Aku Ankka -lehden numerossa 18/93

Roope menee kultaryntäyksen mukana Etelä-Afrikkaan ja tapaa Kulta-Into Piin, joka ryövää hänet. Roope kostaa Kulta-Intolle ja hoitaa hänet vankilaan, mutta kultaa hän ei onnistu löytämään juuri ollenkaan.
Luvut > Luku VII (1893–1896)

Uniajan urho (The Dreamtime Duck of Never-Never)

D 92314 - 15 sivua - julkaistu Aku Ankka -lehden numerossa 24/93 nimellä "Unten poluilla"

Roope menee Australiaan ja tapaa erämaassa aboriginaalin, joka kertoo Roopelle uniajasta. Roopella on mahdollisuus rikastua ensimmäistä kertaa varastamalla suuri opaali, mutta hän jättää tilaisuuden käyttämättä. Varas vie Roopen ensilantin, mutta Roope saa sen takaisin luolanseinään maalatun unitarun avulla. Unitarusta Roope päättelee, että hänen tulee mennä Yukoniin.
Luvut > Luku VIII (1896–1897)

Klondiken keisari (The King of the Klondike)

D 92514A - 25 sivua - julkaistu Aku Ankka -lehden numeroissa 29–31/93

Roope matkaa Yukoniin, josta löytyy kultaa. Roope löytää laakson, jossa kukaan ei ole käynyt vielä etsimässä ja vuosien uurastuksen jälkeen löytää hanhenmunan kokoisen kultahipun. Hän myös ensimmäisen kerran tapaa kadonneen rakkaansa, Kultu Kimalluksen.
Luvut > Luku IX (1899–1902)

Ankantaan miljardööri (The Billionaire of Dismal Downs)

D 93121 - 15 sivua - julkaistu Aku Ankka -lehden numerossa 45/93 nimellä "Ankkapurhan miljardööri"

Tultuaan miljardööriksi Roope palaa Skotlantiin, jossa hän osallistuu Ylämään perinteisiin kisoihin ja huomaa, ettei kuulu Skotlantiin. Lopulta hän lähtee siskojensa, Matildan ja Hortensian kanssa kohti Ankkalinnaa, jossa hän omistaa kukkulan. Roopen isä kuolee juuri Roopen lähdön jälkeen.
Luvut > Luku X (1902)

Ankkalinnakkeen valloittaja (The Invader of Fort Duckburg)

D 93227 - 15 sivua - julkaistu Aku Ankka -lehden numerossa 10/94

Roope häätää Sudenpennut Ankkalinnakkeelta. He pyytävät Yhdysvaltain presidentin, Theodore Rooseveltin, apuun. Hän päättää hankkia Ankkalinnakkeen takaisin ja kohtaa Roopen keskellä taistelua. Molemmat muistavat toisensa, lopettavat kahakoinnin, ja muistelevat omia tapahtumiansa nuotiotulen äärellä. Roope tapaa myös Ankkojen perheen ja Karhukoplan, jonka hän oli kohdannut aikaisemmin Louisvillessä. Lopussa ankkalinnakkeen paikalle rakennetaan Roopen rahasäiliö. Tarinan alussa Roopen siskot määräävät Roopen käyttämään silmälaseja koko ajan, sillä tämän näkö on huonontunut huomattavasti.
Luvut > Luku XI (1909–1930)

Maailman rikkain ankka (The Richest Duck in the World)

D 93288A - 24 sivua - julkaistu Aku Ankka -lehden numerossa 15–17/94

Roope matkustelee ympäri maailmaa rikastuen kovaa vauhtia. Hän pakottaa loitsija Foola Zoolan voodoo-heimon pois mailtaan, ja kostoksi loitsija kiroaa Bombi-zombin vainoamaan Roopea jatkuvasti. Roope palaa Ankkalinnaan monien mutkien kautta ja tapaa 10-vuotiaan sisarenpoikansa, Aku Ankan, ja tämän kaksoissisaren, Dellan. Samana päivänä hän suututtaa perheensä ja menettää kaikki kontaktinsa heihin, sekä tulee maailman rikkaimmaksi ankaksi.
Luvut > Luku XII (25. joulukuuta 1947)

Ankkapalatsin erakko (The Recluse of McDuck Manor)

D 93488A - 19 sivua - julkaistu Aku Ankka -lehden numerossa 22/94
17 vuoteen Roopella ei ole mitään yhteyksiä perheeseensä. Hän päättää kutsua Akun ja tämän sisarenpojat - Tupun, Hupun ja Lupun - jouluaterialle. Hän esittelee heille vanhan rahasäiliönsä, jota uusi Karhukopla-sukupolvi tulee ryöstämään. Roope lähtee yhdessä sukulaistensa kanssa takaa-ajoon ja saa Karhukoplan kiinni. Luvussa Roope on samankaltainen kuin ensiesiintymisessään Joulu Karhuvuorella, eli äkäisempi kuin muulloin. Tosin lopussa saa nuoruuden tarmonsa takaisin.
Luvut > B-luvut

Alkuperäisten kahdentoista luvun lisäksi Rosa teki teoksen valmistumisen jälkeen viisi niin sanottua b-lukua, jotka on tarkoitettu täyttämään alkuperäisten tarinoiden väliin jääviä vuosia:
Luku IIIb: "Cutty Sarkin cowboykapteeni" (The Cowboy Captain of Cutty Sark) – julkaistu Aku Ankka -lehden numeroissa 6–7/99
Luku VIb: "Hämäyksen hurrikaani" (The Vigilante of Plizen Buff) – julkaistu Aku Ankka -lehden numeroissa 52/96–2/97
Luku VIIIb: "White Agony Creekin vanki" (The Prisoner of the White Agony Creek) - julkaistu Aku Ankka -lehden numeroissa 18–20/06
Luku VIIIc: "Yukonin sydämet" (The Hearts of Yukon) – julkaistu Aku Ankka -lehden numeroissa 4–6/96 nimellä "Yukonin sydän"
Luku Xb: "Culebran liikenero" (The Sharpie of the Culebra Cut) – julkaistu Aku Ankka -lehden numeroissa 38–40/02
B-luvut yhteen koonneessa Roope Ankan elämä ja teot 2 -kokoelmassa julkaistiin lisäksi tarinat "Ensilantin tarina" (Of Ducks and Dimes and Destinies; julkaistu Aku Ankka -lehden numerossa  24/95 nimellä "Onnenlantin tarina"), "Lumikenttien kimallus" (ilmestynyt Aku Ankka -lehdissä 35-38/1990) ja "Unelmoiden läpi elämän" (ilmestynyt Aku Ankka -lehdissä 9-10/2003), joiden juonet liittyvät Roopen menneisyyteen kiinteästi ja jotka sisältävät jonkinlaisia takaumia hänen nuoruuteensa, vaikka ne eivät kuulukaan varsinaiseen elämäkertajatkumoon. "Ensilantin tarinaa" kutsutaan joskus "luvuksi 0".
Aiheesta muualla

Dan Shane: IntroDUCKtion to The Life and Times of $crooge McDuck (Arkistoitu – Internet Archive)
Jukka Laine: Uudistettu laitos Don Rosan mestariteoksesta (Arkistoitu – Internet Archive). Kvaak.fi 6.10.2007.
Don Rosa
| --- | --- |
Suomessa julkaistut kokoelmat:  Kadonneen kirjaston vartijat (1995) | Roope Ankan elämä ja teot (1997) | Sammon salaisuus (1999) |  Temppeliherrojen kätketty kruunu (2001) | Kymmenen avataran aarre (2003) | Musta Ritari (2005) | Roope Ankan elämä ja teot 2 (2007) | Kolmen caballeron paluu (2009) | Pako Kielletystä laaksosta (2010)
Tarinoita:  Hänen Majesteettinsa Roope Ankka | Kirje kotoa | Sammon salaisuus | Temppeliherrojen kätketty kruunu | Musta Ritari | Musta Ritari slurppaa jälleen | Kymmenen avataran aarre | Matka Maan keskipisteeseen
Muut:  Aku Ankan sukupuu | Pertwillaby Papers | Captain Kentucky
Muuta:  Luettelo Don Rosan Disney-sarjakuvista | Luettelo Don Rosan Suomessa julkaistusta Disney-tuotannosta
Roope nousemassa Hortensian selkään
Nämä miehet (Sakaali-veljekset) yrittivät varastaa Roopen vartioimaa palkintohärkää
Toinen näistä Vaskervilleistä (parrakas) haastoi Roopen kaksintaisteluun
The Real Thing

| The Real Thing Faith No More |
| --- | --- | --- |

Studioalbumin tiedot
 Äänitetty : joulukuu 1988 - tammikuu 1989
 Julkaistu: 1. kesäkuuta 1989  20. kesäkuuta 1989  3. heinäkuuta 1989 
 Tuottaja(t): Faith No More, Matt Wallace
 Tyylilaji: alternative metal, heavy metal
 Kesto: 54.58 (CD-versio)
 Levy-yhtiö: Slash Records
Muut kannet
 CD:n kansi.
Listasijoitukset
  2.  11.  16.  30.  38.  48.
Faith No Moren muut julkaisut
| Introduce Yourself 1987 | The Real Thing 1989 | Live at the Brixton Academy 1990 |
The Real Thing on amerikkalaisyhtye Faith No Moren kolmas albumi ja ensimmäinen albumi, jolla yhtyeen laulajana on Mike Patton. Albumi oli myös yhtyeen kaupallinen läpimurto ja se on myös ensimmäisiä ns. vaihtoehtoisen heavy metalin genren platinamyyntiin yltäneitä julkaisuja.
Taustaa

Faith No More oli erottanut laulajansa Chuck Moselyn kiertueen jälkeen vuonna 1988 johtuen hänen vaikeuksistaan laulamisen, päihteiden ja yhtyekavereiden välillä. Loppuvuodesta 1988 Mike Patton liittyi yhtyeeseen laulajaksi kitaristi Jim Martinin suosituksesta. Muu yhtye oli jo aiemmin säveltänyt osan kappaleista joihin Patton liityttyään kirjoitti sanat.
Nauhoitus

Albumi nauhoitettiin Studio D:ssä Sausalitossa Kaliforniassa vuodenvaihteessa 1988-1989. Kappale "The Morning After" oli nauhoitettu jo aiemmin Chuck Moselyn kanssa nimellä "New Improved Song" ja "Surprise! You're Dead!" oli Jim Martinin sävellys 1970-luvulta jolloin hän soitti Agents of Misfortune-yhtyeessä. Patton kirjoitti molempiin uudet sanat.
Albumin sessioissa nauhoitettiin myös kappaleet "The Grade" ja "The Cowboy Song", jotka löytyvät single-julkaisuilta sekä Live at the Brixton Academy-albumilta. "Sweet Emotion"-niminen kappale julkaistiin myöhemmin uudelleennauhoitettuna nimellä "The Perfect Crime" Bill & Ted's Bogus Journey-elokuvan soundtrackilla. Alkuperäinen versio löytyy yhtyeen kokoelmalta The Very Best Definitive Ultimate Greatest Hits Collection.
Albumin vastaanotto

The Real Thing julkaistiin kesäkuussa 1989 ja se sai hyviä arvosteluja varsinkin Isossa-Britanniassa ja yhtye pääsi kiertueelle Metallican kanssa. Ensimmäisenä singlenä julkaistu "From out of Nowhere" ei saanut menestystä yhtyeen kotimaassa Yhdysvalloissa, mutta nousi Britanniassa sijalle 23.
Pohjois-Amerikassa pääsy suuren yleisön tietoisuuteen koitti vasta kun single "Epic" julkaistiin tammikuussa 1990. Rap-musiikkia ja heavy metalia yhdistelevä kappale nousi listoilla sijalle 9. ja siitä tehty promovideo sai runsaasti soittoaikaa MTV-musiikkikanavalla ja auttoi albumia nousemaan listoille ja lopulta platina-myyntiin Yhdysvalloissa. Albumi nousi Yhdysvalloissa korkeimmillaan sijalle 11. lokakuussa 1990, 16 kuukautta julkaisun jälkeen. The Real Thing oli myös Grammy-ehdokkaana vuoden 1989 parhaaksi metalli-albumiksi.